Azucena Villaflor

**Azucena Villaflor de De Vincenti** (Avellaneda, Buenos Aires, 1924ko apirilaren 7an &ndash; 1977ko abenduaren 10ean desagertua)  Argentinako Estatu terrorismoan desagertutakoen bila aritu zen Maiatzeko Plazako Amaren elkartearen.

## Biografia 
1976ko azaroaren 30ean, diktadura militarra edo "Berrantolaketa Nazionalaren Prozesua" hasi eta zortzi hilabetera, bere seme-alabetako bat, Nestor, eta bere neska-laguna, Raquel Mangin, bahitu zituzten. Villaflor Barne Ministeriora zuzendu zen laguntza eske eta bertan Emilio Grasselli idazkariarekin hitz egin zuen, Adolfo Tortolo bikario militarraren idazkaria. 

Prozesuan, desagertutako senideen bila ari ziren beste emakume batzuk ezagutu zituen. Kasuak ezagutarazteko manifestazioak abiarazi zituzten. "Taldeetan batzeko" eta "geldirik egoteko" debekuei aurre eginez, 1977ko apirilaren 30ean beste hamahiru amekin Maiatzaren Plazan bildu ziren, Buenos Aires erdigunean, Etxe Arrosaren aurrean. Hortik aurrera ostegunero biltzen ziren plaza inguratu eta talde txikietan ibiliz.

Abenduaren 8an, Alfredo Astizek Gurutze Santuaren elizan egindako bilera salatu eta bertan zirenak bahitu zituzten, haien artean Teresa Careaga, María Ponce eta Alice Domon frantziar moja. 

Azucena Villafor Emilio Mignoneren etxean zegoen bilduta komunikabideetan desagertuen berri emateko ohar bat prestatzen zein abenduaren 10ean publikatu zen, gau horretan talde armatu bat bere etxean inguruan bahitu zuen. Testigantzen arabera, ESMA Armadako Mekanika Eskolan atxilotu, torturatu eta erail zuten Gurutze Santuaren elizan bahitutako besteekin batera.  thumb|300x300px| Oroigarria Gurutze Santuaren elizan, non Azucena Villaflor, María Ponce, Esther Ballestrino eta Léonie Duquet-en artarnak gordetzen diren .
1977ko abenduaren 20an, itsasotik gorpuak agertzen hasi ziren Buenos Aires probintziako hondartzetan, Santa Teresita eta Mar del Tuyú balnearioetatik gertu. Garai hartan gorpuzkiak aztertu zituzten mediku polizialek adierazi zutenez  "*altuera handiko objektu gogorrekin talka*" egiteagatik hil ziren, gerora ordea hil aurretiko hezur hausturak zirela frogatu da. Tokiko agintariek gorpuak Lavalle hiriko General Lavalle hilerrian lurperarazi zituzten izenik gabe (NN). 

2002an desklasifikatutako AEB-ko gobernuaren dokumentu sekretuek frogatzen dutenez AEBko gobernuak gorpuen kokalekua ezagutzen zuen. Hala erakusten du 1978-BUENOS-02346 dokumentua, Raúl Castrok, AEB-ko enbaxadorea Argentinan, AEB-ko Estatu Idazkariari bidali ziona, 1978ko martxoaren 30ekoa, *"Informe sobre monjas muertas"* titulopean. Textualki dio:

2003an, Lavalleko hilerrian NN hilobi berriak agertzean Cattani epaileak Argentinako Antropologia Forentseko Taldearekin (EAAF) indusketa berriak agindu zituen. Bi hilobi lerro aurkitu zituzte, bata bestearen gainean. Modu honetan, 8 hezurdura aurkitu ziren, 5 emakumeei dagozkienak, 2 gizonezkoei eta bat, GL-17 gisa sailkatua, *"ziurrenik gizonezko"* gisa definitu zena.
thumb|250x250px| Azucena Villafloren errautsak, Maiatzeko Piramidean .
2005eko uztailaren 8an epaileak jasotako txostenean gorpuetako bat Azucena Villaflorrena zela zioen. Abenduaren 8an, Villafloren errautsak Maiatzeko Piramidearen magalean lurperatu zituzten, Maiatzeko Plazaren erdian. 
## Sariak eta Aitortzak 
* 2005eko abenduaren 8an, Villafloren errautsak Maiatzeko Piramidearen magalean lurperatu zituzten, Maiatzeko Plazaren erdian.   giza eskubideen defentsan beren ibilbide zibikoagatik nabarmendu diren herritarrak eta/edo entitateak aintzatestera zuzendua.
* 1997an, Enrique Arrosagaray historialariak Azucena Villafloren biografia argitaratu zuen, *Los Villaflor de Avellaneda izenekoa*.
* Argentinako hainbat kale   eta eskolek    Azucena Villaflor izena daramate.
* 2021ean Iruñeko Aitzindarien Parkean margotutako muralean Azucena Villaflor azaltzen da.

## Erreferentziak 
## Bibliografia 
* Arrosagaray, Enrique (1997). Los Villaflor de Avellaneda. Buenos Aires. 

## Kanpo estekak 
* Equipo Argentino de Antropología Forense
* Asheville Global Report, Archives, No. 339, July 14–20, 2005. Identificados los restos de las Madres de la Plaza de Mayo.
* Ulises Gorini. *La rebelión de las Madres. Historia de las Madres de Plaza de Mayo. 1976-1983*. Editorial Norma, 2006. ISBN 987-545-355-2.
* Clarín, 4 de diciembre de 2005. *Otra víctima de los vuelos de la muerte*
* Página/12, 9 de diciembre de 2005. *Las cenizas de Azucena, junto a la Pirámide*; *La fundadora de las Madres*
* The National Security Archive. *US Declassified Documents: Argentine Junta Security Forces Killed, Disappeared Activists, Mothers and Nuns.*
* Azucena Villaflor de De Vicenti - Notas biográficas y citas de personas que la conocieron
* Arrosagaray, Enrique. *Los Villaflor de Avellaneda*. Ediciones de la Flor, 1993. ISBN 950-515-370-8.